पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर के बीच शुरू रमजान महीने में रोजा रख रहे हैं।दरअसल,14 साल से ऊपर के हर बालिग और आकिल के लिए रमजान के रोजे फर्ज हैं।वहीं, बड़ी तादाद में लोग कोरोना संक्रमित भी हुए हैं।ऐसे में ये लोग असमंजस में है कि रोजा रखे या नहीं। संक्रमित लोग इस्लाम की रोशनी में इस सवाल का जवाब ढूंढ रहे हैं कि कोरोना संक्रमित होने पर रोजा छोड़ा जा सकता है या नहीं। इस सवाल के जवाब में बिक्रमगंज शहर के गुलजारबाग़ स्थित काश्मीरी मस्जिद के इमाम हाफिज व कारी मो.अजीमुद्दीन साहब ने कहा है कि कोरोना संक्रमित को रोजा छोड़ने का हुक्म शरीयत में दिया गया है।शहर के कारी व हाजी इमाम अजीमुद्दीन ने तफ्सील से बताया कि कोरोना संक्रमित व्यक्ति इस सूरत में रोजा छोड़ सकता है।
जब डॉक्टर उसे रोजा छोड़ने की सलाह दें।अगर डॉक्टर कहते हैं कि रोजा रखने से संक्रमित को नुकसान हो सकता है तो ठीक होने के बाद कोरोना संक्रमित व्यक्ति को कजा रोजा रखना होगा। शहर के इमामकारी अजीमुद्दीन ने कहा कि रोजेदार व्यक्ति रोजे की हालत में कोविड-19 टेस्ट करा सकते हैं। इससे रोजे पर कोई असर नहीं पड़ेगा। साथ ही रोजे की हालत में कोविड वैक्सीन भी लगवाई जा सकती है।वैक्सीन लगवाना जायज है।
शरीयत की नजर में कौन-कौन छोड़ सकता है रोजा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn